കേരള മീഡിയ അക്കാദമിയുടെ മീഡിയ ക്ലബില് വിവിധ ഒഴിവുകള് കേരള മീഡിയ അക്കാദമിയുടെ ആഭിമുഖ്യത്തില് സ്കൂളുകളിലും കോളേജുകളിലും നിലവിലുള്ള മീഡിയ ക്ലബ് പ്രൊജക്ടിന് സംസ്ഥാനതല കോഡിനേറ്ററെ നിയമിക്കുന്നു. കരാര് വ്യവസ്ഥയിലാണ് നിയമനം. ഏതെങ്കിലും വിഷയത്തില് ബിരുദവും ജേര്ണലിസം പബ്ലിക് റിലേഷന്സ് ഡിപ്ലോമയും ഉണ്ടായിരിക്കണം. സംസ്ഥാനതല പരിപാടികള് സംഘടിപ്പിച്ച് പരിചയം ഉണ്ടായിരിക്കണം. മാധ്യമ വിദ്യാഭ്യാസമേഖലയില് പത്തു വര്ഷത്തില് കുറയാത്ത പ്രവൃത്തി പരിചയം അഭികാമ്യം. താല്പര്യമുള്ളവര് വിശദമായ ബയോഡാറ്റ സഹിതം സെക്രട്ടറി, കേരള മീഡിയ അക്കാദമി, കാക്കനാട്, കൊച്ചി 30 എന്ന വിലാസത്തില് അപേക്ഷിക്കണം. അപേക്ഷ ലഭിക്കേണ്ട അവസാന തീയതി ഓഗസ്റ്റ് ഒന്പത് വൈകീട്ട് 5 മണി. ഫോണ് 0484 2422275. പ്രോഗ്രാം എക്സിക്യൂട്ടീവ് നിയമനം മീഡിയ ക്ലബ് പ്രോഗ്രാം എക്സിക്യൂട്ടീവ് തസ്തികയിലും കരാര് നിയമനത്തിന് അപേക്ഷ ക്ഷണിച്ചു. അടിസ്ഥാന യോഗ്യതകള് : ജേര്ണലിസത്തില് ബിരുദം അല്ലെങ്കില് ബിരുദാനന്തര ഡിപ്ലോമയും അച്ചടി മാധ്യമം, ദൃശ്യമാധ്യമം എന്നിവയില് കുറഞ്ഞത് പത്തു വര്ഷത്തെ പ്രവൃത്തിപരിചയവും. സാമൂഹ്യ മാധ്യമങ്ങളിലിലെയും ഓണ്ലൈന് പോര്ട്ടലുകളിലെയും പ്രവര്ത്തന അനുഭവം. മലയാളം, ഇംഗ്ലീഷ് ഉള്പ്പെടെ വിവിധ ഭാഷകളിലെ പരിജ്ഞാനം. പരിപാടികള് സംഘടിപ്പിക്കുന്നതിലെ പരിചയം. വേതനം: പ്രതിമാസം 20,000 രൂപ. അപേക്ഷ സെക്രട്ടറി, കേരള മീഡിയ അക്കാദമി, കാക്കനാട്, കൊച്ചി 30 എന്ന വിലാസത്തില് ലഭിക്കണം. അവസാന തീയതി ഓഗസ്റ്റ് ഒന്പത് വൈകിട്ട് അഞ്ചുമണി. ഫോണ് 0484 2422275. The post കേരള മീഡിയ അക്കാദമിയുടെ മീഡിയ ക്ലബില് വിവിധ ഒഴിവുകള് first appeared on MalayalamExpressOnline.